En ole koskaan nähnyt tällaista mittakaavaa.
Se on kaunis lavaste.
Sytytimme monta ihmistä tuleen.
Kaikki haluavat ampua skorpionilla. Miksi? Voi tappaa lohikäärmeitä.
Emma ei koskaan valittanut. Minä olin ihan jäässä.
Spoilerivaroitus. Minä ratsastan lohikäärmeellä.
Toisen kauden 7. jakso alkaa rannalta. Autiolta rannalta.
Rhaenyra tapaa Addamin.
Addam on jollakin tavoin ottanut Merisavu-lohikäärmeen omakseen.
Se kuului aiemmin Rhaenyran aviomiehelle Laenorille.
Miten tämä tapahtui? Kuka Addam Hullin kylästä on?
LOHIKÄÄRMEIDEN KOHTAAMINEN
Jakson oli aina tarkoitus alkaa rannalta.
Halusimme nähdä Driftmarkin laajan maiseman.
1. kauden jälkeen vannoin, että emme palaisi rannikolle.
Päädyimme sinne kuitenkin tätä kohtausta varten. Onneksi vain päivän ajaksi.
Se on kaunis ranta, kun aurinko paistaa. Kuvasimme aivan vuorovesirajalla.
Ongelma tietysti on säilyttää jatkuvuus vuoroveden suhteen.
Se ei odota. Niinpä kuljemme rantaa pitkin edestakaisin.
Kun tuollaisen kohtauksen aikataulun laatii, -
pitää selvittää, mikä suunta toimii mihinkin aikaan.
Niinpä kuvaukset aikataulutetaan vuoroveden mukaan.
Emme kuitenkaan osanneet odottaa, että meitä odottaisi Walesin ikävin sää.
Siellä satoi. Tuuli ujelsi.
Hiekkaa lensi. Aallot murtuivat.
Vuorovesi nousi nopeammin ja kovemmin kuin edes luulimme.
Tehdään se uudestaan. Vesi on nousemassa lähemmäs.
Seisot Seitsemän kuningaskunnan kuningattaren edessä -
Targaryenin suvun lohikäärmeen kanssa.
Olin itse asiassa toivonut myrskyä.
Eikö sen voikin tavallaan nähdä? Tällaisessa kohtaamisessa.
Minä oikeasti rakastin sitä.
Se oli ensimmäinen kerta, kun minä ja Clinton kuvasimme yhdessä.
Emma ei koskaan valittanut. Minä olin ihan jäässä.
Kuvasin Merisavu-kohtaukset päivää ennen kohtausta Emman kanssa.
Oli aurinkoista ja kaunista, -
kun juoksin koko päivän Merisavun kanssa. Oli kaunista.
Sitten oli vuoroveden ja myrskyn vuoro, kun vuorossa oli kohtaus Emman kanssa.
Se todella vaikutti kohtaukseen.
Polvistut nopeasti mieheksi, joka nousi äkisti korkeaan asemaan.
Lohikäärme tuli luokseni.
Se on kaunis lohikäärmehetki, jolla jakson voi aloittaa.
Se antaa hienon tilaisuuden lohikäärmeille -
tavallaan astua esiin ja olla osa draamaa.
Paikka on melko iso ja laaja.
Loni oli nähnyt paljon vaivaa ja tehnyt valmisteluja, -
jotta eeppinen mittakaava ja ulkoasu nähtäisiin.
Sitten meillä oli lohikäärmeitä esittävät henkilöt.
Heillä oli sininen asu, ja he kantoivat lohikäärmeen päätä.
Kaikista sääongelmista huolimatta lopputulos oli eeppinen.
Ja kun mukana on kaksi isoa lohikäärmettä, -
se on fantastinen avauskohtaus jaksolle.
Saisitko sen Lohikäärmekivelle?
Voin yrittää.
MUINAINEN PUU
Pidin jaksossa siitä, että meillä oli useita erilaisia kohtauksia, -
jotka tapahtuivat siisteissä paikoissa.
Yksi niistä paikoista oli Harrenhallin reunalla sijaitseva jumalmetsä.
Tämä jumalmetsä on ainutlaatuinen, -
koska Jumalansilmää vastapäätä sijaitsee Kasvojen saari.
Jos tuntee mytologiaa, tietää, että saari on tärkeä.
Tämä on jumalmetsä, joka ei ole käytössä.
Tiedämme, että Harrenhalli rakennettiin kaadetuista jumalmetsän puista.
Puut kaadettiin rakentamiseen tarvittaviksi puutarpeiksi.
Se saattoi johtaa kokemuksiin, joita ihmiset ovat linnassa kokeneet.
Harrenhallin jumalmetsä kävi läpi pitkän suunnitteluvaiheen siitä, -
millainen sen pitäisi olla ja missä mittakaavassa.
Lopulta se tuotiin lavasteisiin, ja siitä tuli osa rappeutunutta puutarhaa.
Jumalmetsän puu kasvaa kivisessä ympäristössä puutarhan perällä.
Tämä on synkempi ja salaperäisempi -
ja tavallaan melkein painajaismainen versio jumalmetsästä.
Se herättää mielikuvan raunioituneesta linnasta.
Merkki.
Toisin kuin Punalinnan jumalmetsä, joka on melko hyvin hoidettu, -
tämä on jäänyt täysin hoitamatta.
Kun Daemon saapuu sinne ensimmäistä kertaa, hajonneita kärryjä on ympäriinsä.
Näyttää kuin Harrenhallin väki käyttäisi puutarhan nurkkaa varastona.
Se oli hieno, dramaattinen konsepti.
Järvi kallioiden takana. Muurit yltäisivät sen luokse.
Sitten jättimäisestä puusta lähtisi valtavia juuria.
Ne hajottaisivat kaiken kappaleiksi.
Se vaati useiden viikkojen työn Conradin kanssa.
Puu rakennettiin pienoismallista todelliseen kokoon.
Sisällä on metallisia rakenteita.
Sen sisällä on paljon metallirakenteita, jotta oksat eivät putoa.
Joukossa oli myös aika paljon oikeita oksia.
Puu purettiin osiin ja kuljetettiin tänne, missä se koottiin jälleen.
Sitten on vielä kaikki lehdet.
Ne piti ensin maalata oikean värisiksi ja sitten kiinnittää oksiin.
Se kaikki vaati paljon työtä.
Lavaste on kaunis.
Visuaalisten tehosteiden iso haaste oli jumalmetsän puu.
Puun perusta rakennettiin, ja me laajensimme sitä.
Sarjassa on mukavaa se, -
että kaikki perustuu hahmoihin. Jopa puu itsessään on hahmo.
Kyllä. Siinä on kasvot, jotka katsojat saattavat ehkä tunnistaa.
Teidän pitää kuitenkin itse katsoa ja selvittää, kenestä on kyse.
Siinä on uudet kasvot.
En tiedä, voinko kertoa, kenen kasvot ne ovat.
Saimme siihen aika kuuluisat kasvot, jotka saatatte tunnistaa.
Jumalmetsän puun kasvot ovat... - George R. R. Martin. Kyllä, George.
Onko? En tiennytkään. Sehän on hauskaa. Pidän siitä.
Ryan halusi tehdä sen kunnianosoituksena.
Ajatuksena oli, että kasvot alkavat vähitellen kadota puun kaarnaan.
Tarkoitus oli, että kasvoja katsoessa ei voinut olla aivan varma asiasta.
Kasvot nähdessään ei välittömästi sano: "Tuo on George R. R. Martin."
Pitää katsoa toistamiseen. "Onko tuo...?"
Tämä on tosi siistiä. Kiitos.
SIINÄ ON LOHIKÄÄRME
Lohikäärmesukuiset saapuvat lohikäärmeiden valtavaan luolaan.
Siellä on noin kymmenen metriä korkea koroke, josta nousta lohikäärmeen selkään.
En ole koskaan nähnyt tällaista mittakaavaa.
Sitä saapuu valtaviin kuvausstudioihin, -
ja sinne on rakennettu valtava nosturiteline.
Ja sen kaiken päässä on lohikäärme.
Tai ei siellä oikeasti ole lohikäärmettä. Se lisätään jälkituotantovaiheessa.
Tässä jaksossa työskenneltiin lohikäärmeiden kanssa.
Valmistautumisesta iso osa meni sen selvittämiseen, miten poltamme ihmisiä -
ja miten syömme heitä?
Työ alkoi yhteistyössä visuaalisten tehosteiden ryhmän kanssa.
Se oli sellainen "miksi suostuin tähän työhön?" -hetki.
"Mitä minä oikein ajattelin?"
Valtava luola, jumbojetin kokoinen lohikäärme.
Ja sitten 45 mahdollista lohikäärmeratsastajaa korokkeella, -
joka oli ainakin puolentoista kerroksen korkeudella.
Halusimme aloittaa samaan tapaan kuin toisen kauden 6. jaksossa, -
jotta katsojat tietävät saapuvansa paikkaan, jossa on oltu ennenkin.
Sitten kun helvetti pääsee valloilleen -
ja lohikäärme alkaa polttaa ja syödä kaikkia, -
me halusimme sen tuntuvan erilaiselta ja hyvin dynaamiselta.
Iso osa kohtauksesta kuvattiin käsivaralta.
Se on valtava kohtaus. Nautin suuresti sen suunnittelusta Lonin kanssa.
Kuvakäsikirjoitus ja esivisualisointi olivat hyvin yksityiskohtaisia, -
jotta tiesimme, missä lohikäärme on ja mitä se tekee.
Esivisualisoinnissa voi suunnitella linssit, kameran, kuvakulmat.
Kun sitten saavutaan kuvauspaikalle, kaikki tietävät, mitä pitää tehdä.
Valmistimme ison sinisen kuonon, jonka kanssa Rhaenyra voi toimia.
Rakensimme pään, mutta tarvitsimme myös henkilön liikuttamaan sitä, -
jotta se pystyisi tekemään lohikäärmeen liikkeitä, -
jotta näyttelijä voi olla vuorovaikutuksessa pään kanssa.
Lohikäärmeet ovat hahmoja. Loni sai ne esiintymään ja kumartumaan alas.
Oli hienoa nähdä Emma D'Arcyn koskettavan mallia sinisen kankaan edessä -
ja tietää, että kun katsojat ja fanit näkevät sen, ajatus on:
"Tuo on yksi pelottavimmista ja siisteimmistä hetkistä ikinä."
Tiedättekö, mitä Emma D'Arcy tunsi? Tiedättekö, mitä Rhaenyra tunsi?
Hän tunsi voiman.
Tässä Rhaenyra kääntyy ja katsoo mahdollisia lohikäärmeratsastajia.
Siitä syntyy täydellinen julistekuva Rhaenyrasta lohikäärmeen edessä.
Kuka teistä yrittää ensimmäisenä?
Joku kuolee tänään. Joku sytytetään tuleen.
Olen todella innoissani. - Se et siis ole sinä.
Se en ole minä. Spoilerivaroitus.
Ratsastan lohikäärmeellä.
PÄÄSTÄKÄÄ TULI VALLOILLEEN
Game of Thronesissa lohikäärmeistä todellisia tekee se, -
että käytämme oikeaa tulta.
Jatkamme sitä perinnettä.
Kun näette tämän jakson, tuli ei ole tietokoneilla luotu tehoste.
Se on oikeaa tulta ja tulen edessä on oikeita näyttelijöitä.
Kaiken tämän toteuttamiseen tarvittiin huolellista suunnittelua -
stunt-tiimin ja erikoistehostetiimin -
kampaajien, maskeeraajien ja puvustajien kanssa, -
jotta saimme selvitettyä, kuinka poltamme näin monta ihmistä.
Huoneen fiksuimmat ihmiset selvittävät, -
miten kuvataan palavia ihmisiä.
Ja me vain hölmöilemme täällä.
Kolme, kaksi, yksi, olkaa hyvä!
Se on iso tulikohtaus. Siinä tapahtuu paljon.
On kokonaan palavan naamio, joka on pelottavan näköinen.
Se ei sovi kameran näkyville. Naamion tilalle on korvattava kasvot.
Ja sitten on puoliksi palaneen maski. Ne näyttävät fantastisilta.
Niille ei tarvitse tehdä paljon mitään.
Kun kuvaamme osittaista palamista ja ihmisiä, jotka eivät katoa liekkeihin, -
käytämme silikonista tehtyjä kaljumaisia lakkeja.
Niihin on etukäteen maskeerattu vammat. Naamio peittää korvat.
Siihen kuuluu niskan peittävä osa. Osa peittää kasvot.
Pidämme tämän osan puhtaana, koska sen ei kuulu osua tuleen.
Näkee, miten liekit hipovat korvia ja takaraivoa.
"Miten he oikein kestävät tuota?" Se toimii 15 sekunnin palamisen ajan.
Sitten tietenkin sammuttajat tulevat paikalle palosammuttimineen.
Tässä jaksossa me poltamme 45 ihmistä erilaisilla tavoilla.
Isoin näistä oli 16 ihmisen yhtäaikainen polttaminen.
Siinä Vermithor syöksee tulta isoimmassa iskussaan.
Kyseinen kuvauspaikka on viiden metrin korkeudella.
Vaarana oli, että tulessa olevat ihmiset, -
jotka eivät pysty näkemään silmien suojaamisen takia...
Näistä syistä johtuen teimme sen ulkona 20 senttiä korkealla korokkeella.
Loimme turvallisen ympäristön, jossa saatoimme käyttää -
Taymarin sytytyslaitteita, joilla sytytimme ihmiset tuleen.
Valmiina. Kolme, kaksi, yksi, olkaa hyvä!
Näitte juuri polttamisen, joka tapahtui ulkona.
Se on meille paljon helpompaa.
Panemme maahan panoksia, jotka sytyttävät stunthenkilöt, -
jotka on valeltu tuligeelillä.
Me sytytämme ne järjestyksessä, jotta se näyttää liekin etenemiseltä.
Minusta se sytytti heidät mukavasti.
Se näytti hyvältä. Liekki oli kuuma. Kaikki toimi hienosti.
Tuottaja kätteli minua, joten kaikki hyvin.
Olen tyytyväinen. Voin nyt lähteä kotiin nukkumaan.
...10, 11, 12! Sammuttakaa, sammuttakaa!
MITEN OTTAA LOHIKÄÄRME OMAKSI
Jaksossa kaksi lohikäärmettä saa ratsastajan. Hugh ottaa Vermithorin.
Ulf ottaa Hopeasiiven.
Heidän valintahetkensä ovat hyvin erilaisia.
Hugh vie meidät matkalle korokkeelta luolaston uumeniin.
Halusimme saada Hugh'n matkan erottumaan kaiken kaaoksen keskeltä, -
mitä korokkeella tapahtui.
Päätimme tehdä sen poistamalla leikkaukset muualle.
Pidän paljon subjektiivisesta näkökulmasta ja hyvin kuvatusta Steadicam-otoksesta, -
joka seuraa yhtä hahmoa monenlaisen toiminnan läpi.
Katsoimme toimintakohtauksien parhaita pitkiä otoksia.
Niistä kohtauksista tekee hienoja se, että jotakin tapahtuu aina kerroksittain.
Yksi haasteista oli se, että Hugh juoksee kohtauksessa.
Piti pystyä juoksemaan hänen mukanaan, mutta silti näkemään tapahtumat.
Käsivaralta kuvattuna näkemämme on hyvin epävakaata.
Halusimme silti nähdä, mitä tapahtuu.
Liikkuvia osia oli paljon, -
mitä tulee lohikäärmeen kokoon ja mittakaavaan.
Jokaisen piti osua merkittyihin kohtiin hyvin tarkasti.
Sen koordinoiminen kaikkien stunttien kanssa...
Stunthenkilöitä putosi katosta, heitä oli tulessa, ja se lisäsi...
Kuten voitte kuvitella, se monimutkaisti asioita lisää.
Kohtaus vaati valtavia määriä töitä ja visuaalisia efektejä toimiakseen.
Se on hyvin monimutkainen kohtaus, koska se on yhtä toimintakohtausta.
Jotta se onnistuisi, se piti jakaa osiin ja tehdä näkymättömiä siirtymiä.
Hugh juoksee yksin. Hän katsoo ylös.
Kamera katsoo ylös ja näkee, mitä hän näkee.
Vermithor polttaa jonkun. Palaamme takaisin. Se on toista otosta.
Hän tulee kivelle. Me katsomme kiven yli.
Näemme, mitä Hugh näkee ja palaamme alas.
Se on toinen otto. Suunnittelimme näitä sitovia hetkiä mukaan.
Se on yhtäjaksoinen kohtaus, jossa ei näe leikkauksia, -
mutta se saatiin aikaan seitsemästä tai kahdeksasta osasta, -
joihin kuuluvat lohikäärmeet, palaminen, syöminen ja lopulta yhteyden saaminen.
Vermithor polvistuu pienen Hugh'n edessä, joka röyhistää rintaansa ja sanoo:
Anna tulla!
Vermithoria sanotaan Pronssiseksi raivoksi, -
koska se on pronssinvärinen ja raivokas. Se on lähes Vhagarin kokoinen.
Se on yksi kuningaskunnan pahansisuisimmista lohikäärmeistä.
KUINKA LOHIKÄÄRMEELLÄ RATSASTETAAN
Minun taustani on visuaalisissa efekteissä ja animaatiossa.
Aina kun pääsen toimimaan sinisen kankaan ja näyttelijöiden kanssa, -
minusta tuntuu kuin palaisin kotiin.
Sain käytännössä leikkiä lohikäärmeellä ratsastusta Tomin ja Ewanin kanssa -
toiseksi viimeisessä osiossa, -
missä Vhagar jahtaa Hopeasiipeä Lohikäärmekivelle.
Tämän kauden haasteena lohikäärmetyöskentelyssä oli se, -
että halusimme lisätä siihen mukaan käsivaran tuntua.
Että tuntuisi siltä kuin istuisi lohikäärmeen selässä ratsastajan mukana.
Meidän piti keksiä tapa kuvata niin, että se tuntuu käsivaraiselta, -
mutta on oikeasti etäohjattua.
Käytän Bolt X -vartta, joka on kiinnitetty konttiin.
Kun käytimme lohikäärmesatulaa, -
tuntuu melkein siltä kuin kamera olisi kiinni lohikäärmeessä.
Lohikäärmesatula liikkuu tietokoneohjelmalla ohjattuna.
Kamera tekee samaa. Se on suunniteltu esivisualisoinnissa.
Osioiden liittäminen yhteen oli aika helppoa.
Hauskinta oli työskennellä Tomin ja Ewanin kanssa -
ja nähdä lohikäärme.
Yritimme luoda ennakoimattomuuden tuntua.
Joten kun lohikäärme kääntyy oikealle, se on kuin pudotus tuntemattomaan.
He eivät osaa odottaa liikettä.
Heidän on korjattava asentoaan isolla korjausliikkeellä.
Kun heidät näkee, kaiken ennakoimattomuus tekee siitä todellisen tuntuista, -
vaikka työskentelemme hyvin suunnitellulla tavalla.
Siinä on käytännössä ilmassa mekaanisen pukittelevan hevosen selässä.
Siinä tuntee tuulen ja ympäristön.
Siinä on 43-vuotiaana selkä taivutusasennossa -
ja sitten on vielä tyyppejä puhaltamassa lehtipuhaltimilla päin naamaa.
Kampaus on nyt upea. - Paljon kiitoksia.
Sinun työsi tekee tästä vielä parempaa.
Olet sen arvoinen. - Minä olen.
Näemme hienon asetelman Rhaenyrasta ja hänen lohikäärmearmeijastaan.
Hän on kirjaimellisesti lohikäärmekuningatar.
Suunnitelma toimi.
Mitä haasteita hän kohtasikin ja mitä kysymyksiä tästä heräsi, -
hän oli lopulta oikeassa ja pystyi kokoamaan lohikäärmeiden armeijan.
Suomennos: Eeva Heikkonen